|  |  |  |  |  |  |
| --- | --- | --- | --- | --- | --- |
|  | 

|  |
| --- |
| Eiliad Fach - Trac gan Elin Fflur. |
|  |
|  |
| 

---

 |

 |
| *Yn cael trafferth gwrando ar y ffeil? Gweler Cymorth - sain.* |

Cantores, cyfansoddwraig a chyflwynydd teledu Cymreig yw **Elin Fflur Llewelyn Harvey** a adnabyddir fel **Elin Fflur** (ganwyd 1984).

Bywyd cynnar ac addysg
----------------------

Magwyd Elin yn Llanfairpwll ar Ynys Môn. Roedd ei mam Nest Llewelyn Jones yn prif ganwr gyda'r grŵp gwerin Bran ac enillodd cystadleuaeth *Cân i Gymru* yn 1978. Cychwynnodd Elin gymryd rhan mewn eisteddfodau lleol yn 3 oed lle'r oedd ei mam hefyd yn parhau i ganu mewn corau. Fe'i hysbrydolwyd gan rai o hoff artistiaid ei thad, fel Joni Mitchell, Leonard Cohen a'i hoff gantores Janis Ian. Mae ei brawd Gwion Llŷr Llewelyn hefyd yn gerddor ac wedi bod yn ddrymiwr gyda Race Horses ac Yr Ods.

Mynychodd Ysgol David Hughes, Porthaethwy ac aeth ymlaen i astudio troseddeg ym Mhrifysgol Bangor.

Gyrfa
-----

Roedd yn brif gantores y grŵp Carlotta ac aeth ymlaen i fod yn brif gantores gyda'r Moniars.

Daeth i sylw'r cyhoedd ar ôl perfformio cân fuddugol Cân i Gymru ar S4C yn 2002, yn dilyn ei mam yn y gamp honno.. Gadawodd y brifysgol ar ôl y flwyddyn gyntaf pan cafodd lwyddiant gyda'i gyrfa gerddorol a recordiodd ei halbwm unigol cyntaf, *Dim Gair* yn 2003.

Roedd yn un o'r Jonesus a dorrodd record y byd *Jones Jones Jones* am gasglu ynghyd y nifer fwyaf o bobl yn rhannu’r un cyfenw yn Stadiwm y Mileniwm yn 2006, gan fod yn un o 1,224 Jones a gymerodd ran.

Yn 2012, fe ymunodd fel gohebydd a chyflwynwraig ar y rhaglen gylchgrawn *Heno*. Cyflwynydd hi'r gystadleuaeth Cân i Gymru 2023.

Bywyd personol
--------------

Mae'n briod a Jason Harvey. Yn 2018 darlledwyd y rhaglen ddogfen *Chdi, Fi ac IVF* ar S4C, lle roedd y cwpl yn rhannu eu profiadau wrth geisio gael plentyn drwy driniaeth IVF.

Disgograffi
-----------

 *Prif erthygl: Rhestr o ganeuon a recordiwyd gan Elin Fflur*
### Albymau

* *Dim Gair*, 2 Rhagfyr 2003, (Sain SCD 2403)
* *Cysgodion*, 1 Rhagfyr 2004, (Sain SCD 2475)
* *Hafana*, 7 Gorffennaf 2008 (Recordiau Grawnffrwyth GR0001)
* *Y Goreuon*, 29 Gorffennaf 2009 (Sain SCD 2614)
* *Lleuad Llawn*, 10 Tachwedd 2014 (Sain SCD 2711)

### EP

* *Ysbryd Efnisien*, 7 Awst 2006, (Sain SCD 2497)
* *Cloriau Cudd*, 20 Hydref 2014, (Sain LL026)

Dolenni Allanol
---------------

* Gwefan Swyddogol Archifwyd 2007-09-27 yn y Peiriant Wayback.
* Safle MySpace Elin

Cyfeiriadau
-----------

1. ↑   Proffeil o Elin Fflur. BBC Lleol. Adalwyd ar 14 Ebrill 2016.
2. ↑   Proffeil o Elin Fflur, bydd yn perfformio ym mhentref ieuenctid y Sioe Frenhinol.. BBC Cymru. Adalwyd ar 11 Mai 2019.
3. ↑  *Penny's People: Elin Fflur is living her dream*  , Daily Post, 7 Chwefror 2015.  Cyrchwyd ar 11 Mai 2019.
4. ↑   Elin Fflur. BBC (18 Tachwedd 2008).
5. ↑  Cân i Gymru ar wefan S4C
6. ↑  'Darlledu Sioe’r Jonesiaid a Dorrodd Record Byd' 26 Tachwedd 2006 S4C
7. ↑  "1,224 o Jonesiaid yn torri record byd!". Archifwyd o'r gwreiddiol ar 2008-05-01. Cyrchwyd 2007-11-07.
8. ↑  *Meet the Joneses for world record* BBC 19 Gorffennaf 2006
9. ↑   Elin Fflur a bwrlwm heintus criw Heno. S4C (20 Mai 2012). Adalwyd ar 14 Ebrill 2016.
10. ↑  *Elin Fflur yn trafod "gobaith a thorcalon" ei siwrnai IVF*  , Golwg360, 9 Medi 2018.  Cyrchwyd ar 11 Mai 2019.

|  |  |
| --- | --- |
| Awdurdod | 
* WorldCat
* VIAF: 1524147665808060670000
* LCCN: no2016125833

 |